**Fornavn Etternavn**

Bilde er valgfritt. Velg et profesjonelt bilde med nøytral bakgrunn.

Adresse:
E-post:
Telefon:
Fødselsdato:
LinkedIn:

**Nøkkelkvalifikasjoner**

I denne bolken skal du vektlegge kjernen av din kompetanse som er særlig relevant for stillingen. Start med den yrkestittelen du ønsker å bli assosiert med, eller den tittelen arbeidsgiver selv bruker i annonsen. Fokuser på objektiv fakta, eksempelvis «5 års erfaring med naturforvaltning». Skriv korte setninger som illustrerer hva du kan, som f.eks.: «Biolog med kjennskap til A, har oversikt over B og er godt trent på C.» A, B og C kan være en metode, analyseverktøy, tema, regelverk, program, arbeidsmåte etc. I tillegg bør du beskrive en egenskap eller to som passer godt med hva arbeidsgiver ser etter.

**Arbeidserfaring**

|  |  |
| --- | --- |
| mm.åå-d.d. | **Arbeidstittel,** Arbeidssted |
|  | Innled med beskrivelse av arbeidsoppgaver og ansvarsområder. Deretter fortell om dine resultater og hvordan du setter preg på stillingen: Hva har du oppnådd? Hva tar du initiativ til? Gjorde du noe utover det som var forventet? Hvilke evner forutsetter denne rollen? Konkretiser.  |
| mm.åå-mm.åå | **Arbeidstittel,** Arbeidssted |
|  | Inspirasjon på engelsk: *This section is filled with impactful statements. So, not just what you did but what was the result and the impact from the work that you did.*  |
| mm.åå-mm.åå | **Diverse deltids- og sommerjobber** |
|  | Hvis du har mange erfaringer, kan du slå de sammen og liste de opp i en sekkepost.  |

**Utdanning**

|  |  |
| --- | --- |
| mm.åå–mm.åå | **Master i X og navn på studiested**  |
|  | I denne bolken skal du beskrive hvilke kunnskaper du fikk gjennom studieprogrammet. Hva innebærer det egentlig å ta denne graden ved studiestedet? Hva har du spesialisert deg i? Se på hjemmesidene til institusjonen for å få inspirasjon til hvordan du kan ordlegge deg. Du kan inkludere navn på masteroppgaven med fotnote og karakter, hvis ønskelig. Unngå oppramsing av fag. Hvis du har vært på utveksling kan du gjerne skrive det også. |
| mm.åå–mm.åå | **Bachelor i X og navn på studiested**  |
|  | Kort beskrivelse av dine kunnskaper som er relevant for stillingen. Du kan inkludere navn på bacheloroppgaven og evt. karakter. Hvis relevant kan du ta med informasjon om praktiske erfaringer som felt, lab og gruppeprosjekt. Hva har du spesialisert deg i? Unngå oppramsing av fag.  |

|  |  |
| --- | --- |
| mm.åå–mm.åå | **Førstegangstjeneste / Folkehøyskole**Hvis du har avlagt førstegangstjeneste eller har vært på folkehøyskole skal det være plassert innunder ‘Utdanning’.  |
|  |  |

**Frivillige verv**

|  |  |
| --- | --- |
| mm.åå-mm.åå | **Arbeidstittel,** Organisasjon/Forening |
|  | Kort beskrivelse av arbeidsoppgaver og ansvarsområder. Deretter kan du si litt kort om ditt engasjement – hvorfor deltar du? Hva sørger du for blir gjennomført? Har dine bidrag ført til en større utvikling? Konkretiser.  |
| mm.åå-mm.åå | **Arbeidstittel,** Organisasjon/Forening |
|  | Kort beskrivelse av arbeidsoppgaver og ansvarsområder. Deretter kan du si litt kort om ditt engasjement – hvilke erfaringer ønsker du å ta med deg videre? Hvordan har du utviklet deg som person? Konkretiser.  |

**IT-ferdigheter**

Her kan du skrive hvilke IT-ferdigheter du har samt i hvilke sammenhenger du anvender dem, som f.eks. GIS, RStudio, Excel, Python og Git.

**Kurs**

Hvis du har deltatt på noen (relevante) kurs eller sertifiseringer kan du liste de opp her med en kort beskrivelse og når det ble gjennomført hos hvem.

**Annet**

Her kan du liste opp blant annet språk, førerkort og fritidsinteresser eller andre kategorier hvis ønskelig.

**Referanser**

Oppgis på forespørsel.